Ιδανική τοποθεσία, όλα βρίσκονται σε απόσταση αναπνοής με τα πόδια (καταστήματα εστίασης, καφέ/μπαρ, αρχαιολογικοί χώροι κλπ). Ουσιαστικά βρίσκεσαι μεταξύ Γκάζι-Θησείο και όλα είναι σε απόσταση κοντινή. Ο σταθμός μετρό είναι στα 5' λεπτά. Πολύ βολικό το πάρκινγκ που διαθέτει η οικοδομή, ενώ και μπροστά στο δρόμο υπάρχει άνετος χώρος για παρκάρισμα. Το διαμέρισμα δεν ήταν όπως θα το περίμενα / ήθελα. Αρκετά ελλιπής καθαριότητα, ενώ ειδικά το μπάνιο δεν ήταν σε καλή κατάσταση: υπήρχε ελαφρά οσμή αποχέτευσης, δεν υπήρχε καπάκι/βάση για την λεκάνη τουαλέτας (ειδικά για γυναίκες είναι ακόμα μεγαλύτερο το πρόβλημα), ενώ το καπάκι αποχέτευσης μπάνιου ήταν σπασμένο. Το διπλό κρεβάτι στο δωμάτιο τρίζει ελαφρά. Το πάπλωμα δεν είναι αρκετά μεγάλο για να καλύψει το διπλό κρεβάτι, με αποτέλεσμα να μην βολεύονται εύκολα όταν κοιμούνται δύο άτομα. Καλό θα ήταν να υπήρχαν επιπλέον μαξιλάρια στις ντουλάπες, αφού με τα δύο υπάρχοντα δεν βολευτήκαμε στον ύπνο. Επίσης χρήζει προσοχής το ασανσέρ που περνάει μέσα από το δωμάτιο, θέλει προσοχή να κλειδώνεται η αντίστοιχη πόρτα! (μπορεί κάποιος να μην το παρατηρήσει.) Το ψυγείο ακούγεται πολύ, ειδικά τη νύχτα είναι ενοχλητικό. Γενικά με λίγη προσοχή στα παραπάνω, το σπίτι μπορεί να γίνει ιδανικός προορισμός!